Pielikums Nr.2

### TEHNISKAIS PIEDĀVĀJUMS

##### Fizisko personu datu aizsardzības speciālista pakalpojums

Lai nodrošinātu Pasūtītāja veiktās personas datu apstrādes uzraudzību atbilstoši Eiropas Savienībā un Latvijas Republikā spēkā esošo normatīvo aktu, tai skaitā Eiropas Parlamenta un Padomes Regulas (ES) 2016/679 (2016. gada 27. aprīlis) 'Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)', turpmāk - Regula, prasībām, Pretendents nodrošina Pasūtītājam datu aizsardzības speciālista pakalpojumu. Pretendents sniedz Pasūtītājam datu aizsardzības speciālista pakalpojumus, pamatojoties uz piedāvātā speciālista profesionālo kvalifikāciju, jo īpaši speciālām zināšanām datu aizsardzības tiesību un prakses jomā un spējām pildīt Regulas 39.pantā noteiktos uzdevumus, kas cita starpā iekļauj šādus pienākumus:

- 1. uzraudzīt, vai tiek ievērotas Regulas un citu tiesību aktu prasības par personas datu apstrādi, kā arī Pasūtītāja iekšējie normatīvi attiecībā uz personas datu aizsardzību, tostarp pienākumu un atbildības sadalījums;
- 2. veikt personas datu apstrādē iesaistīto Pasūtītāja darbinieku informēšanu un apmācību, un ar to saistītās revīzijas, kā arī vismaz reizi pusgadā veikt datu apstrādes novērtējumu, sagatavojot ziņojumu vadībai;
- 3. sniegt rakstiskas rekomendācijas par veicamajiem pasākumiem, lai personas datu apstrāde būtu atzīstama par atbilstošu Regulas un citu tiesību aktu (t.sk. iekšējo normatīvo aktu) prasībām;
- 4. informēt Pasūtītāju par identificētajām datu apstrādes darbībām, kuras varētu radīt augstu risku fizisko personu tiesībām un brīvībām un kurām būtu nepieciešams veikt novērtējumu par ietekmi uz datu aizsardzību saskaņā ar Regulas 35.pantā un 75.apsvērumā sniegtajām norādēm;
- 5. veikt novērtējumu par ietekmi uz datu aizsardzību tām Pasūtītāja apstrādes darbībām, kurām tāds ir nepieciešams saskaņā ar Datu valsts inspekcijas izveidoto sarakstu;
- 6. sniegt Pasūtītājam konsultatīvu atbalstu jautājumā kādus drošības pasākumus (ieskaitot tehniskos un organizatoriskos pasākumus) piemērot, lai novērstu vai mazinātu riskus datu subjektu tiesībām un interesēm;
- 7. sadarbībā ar Pasūtītāja atbildīgajiem darbiniekiem nodrošināt Personas datu apstrādes reģistra uzturēšanu līguma darbības laikā atbilstoši normatīvo aktu prasībām, kā arī izstrādāt un aktualizēt nepieciešamos iekšējos normatīvos aktus;
- 8. sadarboties ar uzraudzības iestādi un līguma darbības laikā būt uzraudzības iestādes kontaktpersonai jautājumos, kas saistīti ar personas datu apstrādi;
- 9. nodrošināt komunikāciju ar fiziskām personām, kuru datus Pasūtītājs apstrādā, sagatavot atbildes jautājumos par personas datu apstrādi un aizsardzību;
- 10. nodrošināt neierobežotas telefonsarunu un e - pasta konsultācijas (kas saistīti ar personu datu aizsardzības drošības pasākumiem) darba dienas ietvaros, t.sk. atbildēt uz Pasūtītāja darbinieku un citu interesentu (datu subjektu) jautājumiem. Neatliekamos gadījumos nodrošināt ierašanos pie Pasūtītāja ne vēlāk kā 24 (divdesmit četru) stundu laikā pēc telefoniskas saziņas ar Pasūtītāju;
- 11. vismaz reizi cietuksnī tikties ar Pasūtītāja struktūrvienību vadītājiem, lai pārrunātu aktuālos jautājumus;
- 12. atbilstoši Regulas prasībām datu aizsardzības pārkāpuma identificēšanas gadījumā, sagatavot aprakstu par pārkāpuma saturu, tā sekām un pasākumiem, ko Pasūtītājs ir veicis un plāno veikt, lai novērstu pārkāpumu un 72 stundu laikā iesniegt to Datu valsts inspekcijai.

4